Rēzekne II
Šis raksts ir par dzelzceļa staciju. Par citām jēdziena Rēzekne nozīmēm skatīt nozīmju atdalīšanas lapu. Rēzekne II jeb Rēzekne 2 ir viena no divām Rēzeknes dzelzceļa stacijām. Tā atrodas Rēzeknes pilsētas centra daļā. No tās kursē dīzeļvilcieni uz Rīgu un Zilupi (stacija ir galapunkts dīzeļvilcienu maršrutam Rīga—Rēzekne II). 3 km garš savienojošais ceļš savieno Rēzeknes II staciju ar Rēzeknes I staciju un Daugavpils virzienu. Otrs savienojošais ceļš 2 km garumā ved uz Kleperovas blokposteni Kārsavas virzienā. 2 km attālumā Zilupes virzienā atrodas Rēzeknes II A parks, kas ietilpst Rēzeknes II stacijā, taču ir izdalīts kā atsevišķs sadales punkts.